**Ministru kabineta noteikumu projekta**

**„Grozījums Ministru kabineta 2011.gada 29.novembra noteikumos Nr.907 "Noteikumi par spridzinātāja sertifikāta un spridzināšanas darbu vadītāja sertifikāta izsniegšanas kārtību un valsts nodevas maksāšanas kārtību un apmēru”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Euro ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojums Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” un Ministru kabineta 2013.gada 29.maija rīkojums Nr.212 „Par tiesību aktu grozījumu virzību saistībā ar euro ieviešanu Latvijā””. |
| 2. | Pašreizējā situācija un problēmas | Ministru kabineta 2011.gada 29.novembra noteikumu Nr.907 "Noteikumi par spridzinātāja sertifikāta un spridzināšanas darbu vadītāja sertifikāta izsniegšanas kārtību un valsts nodevas maksāšanas kārtību un apmēru" (turpmāk – noteikumi Nr.907) 30.punkts paredz valsts nodevas apmēru latos par sertifikāta izsniegšanu, sertifikāta dublikāta izsniegšanu, atkārtota sertifikāta izsniegšanu. Ņemot vērā to, ka, atbilstoši Ministru kabineta 2012.gada 27.jūnija rīkojuma Nr.282 „Par ”Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2.apakšpunktam normatīvos aktus, kuros minētas latos izteiktas naudas summas, kas jākonvertē uz euro, ir jāgroza līdz 2014.gada 1.janvārim, līdz ar to nepieciešams noteikumu Nr.907 30.punktā valsts nodevas apmēru noteikt euro.Lai nodrošinātu euro ieviešanu noteikumos Nr.907 tika izstrādāts Ministru kabineta noteikumu projektu „Grozījums Ministru kabineta 2011.gada 29.novembra noteikumos Nr.907 "Noteikumi par spridzinātāja sertifikāta un spridzināšanas darbu vadītāja sertifikāta izsniegšanas kārtību un valsts nodevas maksāšanas kārtību un apmēru”” (turpmāk – projekts). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz, ka par spridzinātāja sertifikāta vai spridzināšanas darbu vadītāja sertifikāta, tā dublikāta un atkārtota sertifikāta izsniegšanu maksājama valsts nodeva šādā apmērā: 1. par sertifikāta izsniegšanu – 55,34 *euro*; 2. par sertifikāta dublikāta izsniegšanu – 22,13 *euro*; 3. par atkārtota sertifikāta izsniegšanu – 22,13 *euro*.Projekts sagatavots atbilstoši Euro ieviešanas kārtības likuma 6.panta otrajai daļai.Projektā aprēķins veikts izmantojot Latvijas Bankas noteikto oficiālo kursu EUR 1= LVL 0,702804. Grozītā tiesību norma eurovalūtā nav personām nelabvēlīgāka par sākotnējo tiesību normu latos un nerada vērā ņemamu negatīvu ietekmi uz valsts budžetu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. |  Cita informācija | Nav. |

*Anotācijas II, III, IV, V, VI un VII sadaļa –projekts šīs jomas neskar.*

Iekšlietu ministrs R. Kozlovskis

Vīza: valsts sekretāre I.Pētersone-Godmane

16.07.2013. 13:48

386

R.Nora

67829546, raitis.nora@vp.gov.lv